हफ्तेभर पहले जहरीली शराब पीने से 14 लोगों की मौत हुई थी
Tamil Nadu Tanjavur Liquor Death Case. Follow Tanjavur Hooch Tragedy Story Latest News Headlines On Dainik Bhaskar तमिलनाडु के तंजावुर जिले के कीला अलंगम में रविवार को एक सरकारी बार में शराब पीने के बाद दो लोगों की मौत हो गई।
तमिलनाडु के तंजावुर जिले के कीला अलंगम में रविवार को एक सरकारी बार में शराब पीने के बाद दो लोगों की मौत हो गई। स्थानीय लोगों ने बताया कि शराब पीने के बाद उनके मुंह से झाग निकल रहा था। पुलिस ने केस दर्ज कर लिया है। मामले की जांच के लिए एक स्पेशल टीम बनाई है। हफ्तेभर पहले भी राज्य में जहरीली शराब पीने से दो घटनाओं में 14 लोगों की मौत हो हुई थी।
तंजावुर कलेक्टर दिनेश पोनराज ने बताया कि मृतकों की पहचान विवेक (36) और कुप्पुसामी (68) के रूप में हुई है। कुप्पुसामी मार्केट में मछली बेचता था। वहीं, कुप्पुसामी की भी बाजार में दुकान थी। रविवार शाम को दोनों तमिलनाडु राज्य विपणन निगम लिमिटेड (TASMAC) पर शराब पीने गए थे। शराब पीने के बाद वे अपनी दुकानों पर वापस लौटे और कुछ देर बार उनकी तबीयत बिगड़ गई।
स्थानीय लोगों ने मुताबिक दोनों बेसुध होकर जमीन पर गिर पड़े। उनके मुंह से झाग निकल रहा था। हम दोनों को तंजावुर के सरकारी अस्पताल लेकर गए थे। जहां डॉक्टरों ने दोनों को मृत घोषित कर दिया। दिनेश पोनराज ने बताया कि शराब का सैंपल जांच के लिए भेज दिया गया है, जहां चेक किया जाएगा कि शराब में कोई जहरीली चीज थी या नहीं।
लोगों ने अधिकारियों को बंधक बनाने की कोशिश की
इस घटना के बाद स्थानीय लोगों में गुस्सा है। शराब का सैंपल लेने पहुंची अधिकारियों की टीम को लोगों ने बार में बंधक बनाने की कोशिश की। पुलिस के अधिकारियों ने दोषियों पर कार्रवाई का आश्वासन देकर लोगों को शांत कराया।
इससे पहले 13 से 14 मई के बीच भी तमिलनाडु में जहरीली शराब पीने की दो घटनाओं में 14 लोगों की मौत हुई थी। विलुप्पुरम में 9 और चेंगलपट्टू में 5 लोगों ने दम तोड़ा था। वहीं, 51 लोगों को अस्पताल में भर्ती कराया गया था। इसके बाद CM एमके स्टालिन ने मृतकों के परिवारों को 10-10 लाख रुपए और अस्पताल में भर्ती लोगों को 50 हजार रुपए मुआवजे की घोषणा की। सीएम ने विल्लुपुरम के SP को सस्पेंड करने और चेंगलपट्टू के SP के तबादले का आदेश भी दिया था। पढ़ें पूरी खबर...